# איציק קיפניס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איציק (יצחק) קיפניס, משורר יידיש, סופר ילדים ומתרגם פורה.

נולד בעיירה סלובשנה, אוקראינה, בשנת 1896. נפטר בקייב, אוקראינה, בשנת 1974. סופר יידיש ששרד את משטר הרציחות של סטלין.

איציק קיפניס נולד למשפחת בורסקאים יהודים. למד ב'חדר' מסורתי, אבל השלים לימודי עברית ורוסית מגיל צעיר. שיריו הראשונים, בעברית, יידיש ורוסית, נתפרסמו בעיתונות היהודית כשהיה נער בן 12. אחרי מלחמת העולם הראשונה והמהפכה הרוסית השתקע בקייב בירת אוקראינה. כבר משנות כתיבתו הראשונות לאחר השתלטות הבולשביקים, לא הלך בדרכי האידאולוגיה הקומוניסטית האדוקה. מאחר ולא איפשרו לו לפרסם שירים הסוטים מהקו הרשמי, החל לכתוב ולפרסם גם סיפורת ביידיש.

מעשיות יהודיות לגדולים ולקטנים

בשנות השלושים הוצא מאיגוד הסופרים של אוקראינה בשל נטיות לאומיות, קרי: יהודיות, בכתיבתו. הוא הותקף על הסטיות ביצירתו, ואף ניסה לחזור למוטב, ולכתוב ברוח המפלגה הקומוניסטית. בעוד שבברית המועצות הופיעו יצירותיו בתרגום לרוסית, הרי שבפולין ובאמריקה הן פורסמו בלשון כתיבתם, היידיש. על יצירותיו אלה נהג לחתום בשם יצחק קיפניס.

בשנת 1948 נעצר קיפניס, עם סופרים יהודים רבים אחרים. הוא נכלא והועבר למחנה עבודה בסיביר. אפשר וזה היה מזלו, כיוון שהסופרים היהודים שהתגוררו בערים הראשיות, נתפסו, נכלאו והוצאו להורג. הוא שוחרר ממחנה העבודה רק לאחר מותו של סטלין, באמצע שנות החמישים. הותר לו לחזור לאוקראינה, אך לא להתיישב בקייב הבירה. במשך כמה שנים התגורר בעיירה בויארקה הסמוכה לקייב.

קיפניס שב לקייב בראשית שנות הששים, ובה גם נפטר בשנת 1974. יצירותיו שבו ונדפסו בברית המועצות, ואף ניתרגמו לרוסית. קיפניס היה גם מתרגם פורה, ועיקר תרגומו היה מסופרי העידן הסובייטי ליידיש. בין הסופרים של העידן הסובייטי שתרגם: קופרין, יפימוב, אוליניקוב, זולוטובסקי, רוזנוב, סרפימוביץ' ועוד רבים. מסופרי העולם הידועים תרגם מסרוונטס, מרק טוויין, ז'ול ורן, אנטון צ'כוב, ויקטור שקלובסקי ואחרים. בימים הרעים של השלטון הסטליניסטי התפרנסו סופרים מוחרמים רבים מעבודות תרגום.

בשנים האחרונות תורגמו כמה מספרי הילדים המפורסמים שלו לאנגלית. מיצירותיו תורגם רק מבחר קטן בכרך "בבית ובדרך", תל אביב, 1977.

### [עריכה] קישורים חיצוניים

- ספרו האלקטרוני של קיפניס, ביידיש, מעשיות יהודיות, לקטנים וגדולים

מקור: http://he.wikipedia.org../../../%D7%90/%D7%99/%D7%A6/%D7%90%D7%99%D7%A6%D7%99%D7%A7_%D7%A7%D7%99%D7%A4%D7%A0%D7%99%D7%A1.html

קטגוריות: סופרי יידיש | משוררי יידיש

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש